

|  |  |  |  |  |
| --- | --- | --- | --- | --- |
| **Vedtekter for de kommunale barnehagene i Nordreisa kommune** | | | | Dok.id.:  2016/7 |
| Dokumenttype:  Vedtekter |
| Utgave  10 | Skrevet av:  Berit Kalseth, barnehagekonsulent | Gjelder fra  01.04.20 | Behandlet av:  Kommunestyret, sak 0007/04, 19.02.04  Kommunestyret, sak 002/06, 22.06.06  Kommunestyret, sak 044/07, 20.12.07  Kommunestyret, sak 6/13, 14.03.13  Kommunestyret, sak 26/14, 12.06.14  Kommunestyret, sak 39/14, 04.11.14  Kommunestyret, sak 7/16, 28.01.16  Kommunestyrer, sak 7/18, 08.02.18  Kommunestyret, sak 7/19 - 8/19, 29.03.19  Kommunestyret, sak 33/20 – 01.04.20 | Side nr:  5 |

# 1. Den kommunale forvaltning

Nordreisa kommune eier og driver barnehagene, og er ansvarlig for driften i samsvar med til enhver tid gjeldende lov om barnehager, forskrifter til loven, rammeplan, årsplan, samt merknader til bestemmelsene i loven fastsatt av Kunnskapsdepartementet.

I henhold til vedtak er det oppvekstutvalget som er det politiske styringsorgan for kommunens barnehagevirksomhet.

# 2. Formål

Barnehageloven § l:

"Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering."

# 3. Foreldreråd og samarbeidsutvalg

Hver barnehage skal ha et foreldreråd og samarbeidsutvalg.

Foreldrerådet består av foreldre/foresatte til alle barna og skal fremme fellesinteresser og bidra til at samarbeidet mellom barnehagen og foreldregruppen skaper et godt barnehagemiljø.

Samarbeidsutvalget skal være rådgivende, kontaktskapende og samordnende organ.

Samarbeidsutvalget består av foreldre/foresatte og ansatte i barnehagen. Styrer er eiers representant i samarbeidsutvalget.

Jf. § 5 i lov om barnehager kan kommunen bestemme at det skal være felles samarbeidsutvalg for kommunal barnehage og grunnskole.

Foreldre sikres medvirkning på barnehagens samlede virksomhet gjennom deltakelse i foreldreråd og samarbeidsutvalg.

# 4. Opptak

Hovedopptak for barnehagene i Nordreisa kommune foretas etter søknadsfrist l. mars. Det skal benyttes fastsatt skjema/elektronisk søknad. De som søker til hovedopptaket, får tilbud om plass fra oppstart i august selv om det søkes plass med oppstart senere i barnehageåret.

Opptak gjøres administrativt etter innstilling av den enkelte styrer. Rådmannen delegerer myndighet, i en samordnet opptaksprosess i kommunen, etter § 12 i lov om barnehage. De private barnehagene har egne opptakskriterier.

De kommunale barnehagene har hele Nordreisa kommune som opptakskrets.

Klage på opptak rettes til saksbehandler i Nordreisa kommune som underinstans. Kommunen kan endre vedtaket eller avslå klagen.

Ved avslag av klagen går klagen videre til kommunens klageorgan, som er klagenemda. Klagenemda er siste klageinstans i Nordreisa kommune.

Søkere som ikke kommer inn på sin 1.prioritet ved valg av barnehage, kan velge å stå på venteliste hit.

Barnehageplass tildeles som fast plass til barnet begynner på skolen, eller plassen sies opp.

Størrelsen på prosentplass tildeles ut gjeldende barnehageår. Dersom det ønskes endring/videreføring av prosentplassen må det søkes om det til hvert hovedopptak. Foreldre som ønsker å skifte barnehage for sitt/sine barn, må søke spesielt om dette.

Det skilles mellom aldersgruppene 0-3 år og 3-6 år. Barn regnes for å være over tre år fra og med august det året de fyller tre år. Barn som er under tre år i det kalenderåret det gjøres opptak, teller som to. Barn som fyller tre år i det kalenderåret det gjøres opptak, teller som en. Barn med nedsatt funksjonsevne kan telle som to, dersom faginstans anser dette som nødvendig. Dette skal det søkes om etter barnehageloven.

Det tilbys barnehageplasser som tilsvarer minimum 50 % og opp til l 00 % av full plass tilsvarende 45 timer pr. uke. En barnehageplass må benyttes som hele dager.

Ved oppsigelse skal denne være skriftlig og rettes til barnehagen. Oppsigelsestida er en måned, fra dato til dato. Ved oppsigelse gjeldende fra og med 1. mai eller senere, må det betales for plassen ut barnehageåret. Dersom man ønsker å si opp plassen på våren, må oppsigelsen leveres innen l. april. Barnet må da tas ut av barnehagen innen l. mai.

# 5. Opptakskriterier for Nordreisa kommunes barnehager

Barn som fyller ett år i august, september, oktober eller november det året det søkes om barnehageplass, har etter søknad rett til å få plass i barnehage innen utgangen av den måneden barnet fyller ett år. Barnehageloven § 12 a.

Følgende barn prioriteres ved opptak:

1. Barn med nedsatt funksjonsevne:

Dokumentasjon: Skriftlig attest fra lege, psykolog, PP-tjenesten eller fagpersonell ved sosiale/medisinske institusjoner.

1. Barn som omfattes av vernevedtak gjort av lov om barnevernstjenesten.

Dokumentasjon: Skriftlig attestasjon fra barnevernet.

1. Barn som kommer inn under kriterier etter følgende prioritert rekkefølge:
   1. Barn fra familier som har store belastninger grunnet sykdom og/eller

funksjonshemming.

Dokumentasjon: Skriftlig attest fra lege, psykolog ved sosialmedisinske institusjoner. Dokumentasjonen må bekrefte at forsørgere grunnet sykdom eller funksjonshemning i familien er avhengig av avlastning fra den daglige omsorgen for barnet.

* 1. Barn som tilhører språklig eller kulturell minoritet.
  2. Barn av turnusleger i Nordreisa kommune

Så langt det er mulig vil man prøve å gi søsken plass i samme barnehage. Ved ellers like vilkår vil eldste barn kunne bli prioritert. I tillegg til opptakskriterier må opptakene vurderes i sammenheng med at barnegruppa skal ha rimelig sammensetning etter kjønn og alder.

Barn som har plass i barnehage og søker overflytting til annen barnehage, vurderes på lik linje som nye søkere.

# 6. Leke- og oppholdsareal

Nordreisa kommune har vedtatt et netto leke- og oppholdsareal på 4 m2 for barn over tre år, og 5,5 m2 for barn under tre år. Uteområdet skal være minst seks ganger større enn samlet lekeareal inne.

# 7. Oppholdstid/åpningstid

Et barnehageår regnes fra l. august til 3l. juli. Oppstart for nytt barnehageår er uke 32. Barnehagens åpningstid er fra kl. 07.30 til kl. 16.30. Ved behov kan barnehagene åpne fra kl. 06.45. Barnets oppholdstid må imidlertid ikke overstige ni timer pr. dag.

Årsplanen vil inneholde bestemmelser om personalets seks kurs- og planleggingsdager, inntil to dager legges til starten av barnehageåret. Da er barnehagen stengt.

- Barnehagen er stengt fire uker om sommeren

* Nordreisa kommune gir tilbud om sommerbarnehage i ferieperioden til de foreldre

og barn som trenger det

* Jul- og nyttårsaften er barnehagen stengt.
* Onsdag før skjærtorsdag stenger barnehagen kl. l2.00.

I forbindelse med høytider og ferier er personalet pålagt å ta ut avspasering. Barnehagen foretar da en behovsprøving av barnehagetilbudet.

# 8. Samisk barnehagetilbud

Det vil være tilbud om barnehageplass på samisk barnehageavdeling dersom antall søkere til et slikt tilbud er mange nok til å utløse støtte fra sametinget.

Samisk barnehageavdeling arbeider særlig med utvikling av samisk språk, kultur og identitet. Dagligspråk ved barnehageavdelingen er samisk.

Ved hovedopptaket vil barn som søker samisk barnehagetilbud prioriteres etter følgende kriterier i prioritet rekkefølge:

1. Barn med samisk språk
2. Barn med samisk tilhørighet

# 9. Betaling av barnehageopphold

Kommunestyret fastsetter foreldrebetalinga. Det gis 30 % søskenmoderasjon for 2. barn og 50 % for 3. barn. Foreldrerådet fastsetter kostpenger. Det gis ikke søskenmoderasjon på kostpenger. Dersom faktura for barnehageopphold ikke er betalt innen en måned etter forfall, kan kommunen si opp plassen, og barnet må da tas ut av barnehagen med en ukes varsel. All utestående betaling av barnehageopphold skal gjøres opp før oppsigelse trekkes.

Et barnehageår regnes som 11 måneder, juli er betalingsfri måned.

Søknad om betalingsfri kan innvilges i særlige tilfeller ved lengre tids sykdom, opphold på sykehus, el. Fraværet må ha vart en måned eller mer, legeerklæring skal framlegges. Ved innvilget betalingsfri periode, starter denne en måned etter fraværets første dag.

Uforutsett stenging av barnehagen inntil tre dager gir ikke grunnlag for betalingsfri.

Barn med redusert plass i barnehage, kan ved behov kjøpe enkeltdager til en kostnad 175,- kr.

I tilfeller hvor barn hentes etter barnehagens stengetid, belastes foreldrene med et overtidstillegg på kr 200,- pr påbegynte halvtime.

# l O. Permisjon fra barnehageplass

Søknad om permisjon med begrunnelse rettes til den enkelte barnehage. Partene har klagerett etter forvaltningsloven. Frist er tre uker fra melding om vedtak er mottatt. Klagen sendes kommunen.

Det gis ikke permisjon fra starten av eller en periode midt i et barnehageår. Permisjon kan innvilges fra en gitt dato og ut barnehageåret. Det gis ikke permisjon etter 1. mai for inneværende barnehageår. Barn som ikke har benyttet/startet opp i tildelt plass kan ikke innvilges permisjon.

# De kommunale barnehagene i Nordreisa

|  |  |  |  |
| --- | --- | --- | --- |
| Oksfjord barnehage | Oksfjordhamn | l avdeling  18 plasser | 0-6 år |
| Storslett barnehage | Storslett | 2 avdelinger  35 plasser  35 plasser | 0-6 år |
| Høgegga barnehage | Storslett | 2 avdelinger  36 plasser | 0-6 år |
| Leirbukt barnehage med samisk avdeling | Storslett | 3 avdelinger  50 plasser | 0-6 år |
| Sørkjosen barnehage | Sørkjosen | 2 avdelinger  36 plasser | 0-6 år |

# Private barnehager i Nordreisa

|  |  |  |  |
| --- | --- | --- | --- |
| Kirkebakken barnehage | Storslett | 4 avdelinger  69 plasser | 0-6 år |
| Trollskogen barnehage | Rotsund | l avdeling  18 plasser | 0-6 år |
| Reisa Montessoribarnehage | Snemyr | 1 avdeling, utvidet  Inntil 24 plasser | 0-6 år |
| Tømmernes gårds- og naturbarnehage | Tømmernes | l avdeling  18 plasser | 0-6 år |